A BIZOTTSÁG VÉGREHAJTÁSI HATÁROZATA

(2017. augusztus 21.)

az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről

(Maasvallei Limburg [OEM])

(2017/C 278/06)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,

mivel:

A KÖVETKEZŐKÉPPEN HATÁROZOTT:

Egyetlen cikk

A „Maasvallei Limburg” elnevezéshez tartozó, az 1308/2013/EU rendelet 94. cikke (1) bekezdésének d) pontjával összhangban elkészített egységes dokumentum és a termékleírás közzétételére való hivatkozás e határozat mellékletében található.

Az 1308/2013/EU rendelet 98. cikkével összhangban e határozat közzététele jogot keletkeztet arra, hogy az e cikk első bekezdésében szereplő elnevezés oltalom alá helyezése ellen e határozatnak az Európai Unió Hivatalos Lapjában való közzététele időpontjától számított két hónapon belül kifogást emeljenek.

(1) HL L 347., 2013.12.20., 671. o.

MELLÉKLET

EGYSÉGES DOKUMENTUM

„MAASVALLEI LIMBURG”

PDO-BE-02172

A kérelem benyújtásának időpontja: 2016.5.12.

1. Bejegyzendő elnevezés(ek)

Maasvallei Limburg

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. A bor(ok) leírása

Acolon

A borkategória fajtáinak az alábbiakban ismertetett jellemzői vannak:

Szín: sötétvörös.

Illat: vörös és fekete gyümölcs-, például málna-, földiszeder-, fekete áfonya- és szilvaaroma.

Íz: telt, gyümölcsíz. A lágy tanninok biztosítják, hogy a bor gyorsan összeérik az üvegben. A Maasvallei Limburg borok jól megőrzik a savtartalmukat is, ami a tanninok, a gyümölcsös íz és a mélység egyensúlyához vezet.

Lecsengés: lecsengését a gyümölcsíz határozza meg.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Auxerrois

A borkategória fajtáinak az alábbiakban ismertetett jellemzői vannak:

Szín: világos (citromsárga) és tiszta.

Illat: érett sárga alma-, olykor zöld körtearoma.

Íz: száraz, finom, lágy savtartalom. A borok gyümölcsízéhez alma- és körtearoma párosul.

Lecsengés: részben a Maasvallei Limburg mikroklímáját jelentős mértékben befolyásoló globális felmelegedés miatt az Auxerrois legtöbb évjáratának intenzív, tartós a lecsengése.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Chardonnay

A borkategória fajtáinak az alábbiakban ismertetett jellemzői vannak:

Szín: tiszta, szalmasárga és középarany közötti színátmenet (fás hatású).

Illat: igen üde; citrom, olykor sárgadinnye, kajszibarack gyümölcsaroma, vaj, kenyér és vanília, illetve (a seprő rendszeres kevergetésétől) összetett aromával párosul.

Íz: száraz. A fanyarkás és az édeskés között változó zamat. Gyümölcsízű, elegáns borok, a fahordóban érlelés azonban még több intenzív és pazar ízt kölcsönözhet nekik. Maasvallei Limburg kavicsos talajától erőteljes mineralitást kap a chardonnay. A különösen finom savak kiemelik a borban megtestesülő terroirt.

Lecsengés: a tartós intenzív ásványosság alapja a kavicsos altalaj.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Dornfelder

A borkategória fajtáinak az alábbiakban ismertetett jellemzői vannak:

Szín: intenzív, sötétvörös.

Illat: a dornfeldernek intenzív gyümölcsaromái vannak: amaréna cseresznye, földiszeder és fekete bodza.

Íz: jellegzetesen testes, gyümölcsíz. A Maasvallei Limburgot meglehetősen visszafogott savak és igen enyhe, érett tanninok jellemzik.

Lecsengés: teljes aromavilágát tükröző illata gyakran egy kis édesgyökérrel párosul.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Gewürztraminer

A borkategória fajtáinak az alábbiakban ismertetett jellemzői vannak:

Szín: erőteljes sárga megjelenésű bor, enyhe aranybeütéssel.

Illat: illata lefedi az aromák teljes palettáját. Erőteljes összetett illatát trópusi gyümölcsök, virágok, citrusfélék és fűszerek jegyei hatják át. A méz és az érett gyümölcsök aromái is gyakran jelen vannak benne.

Íz: igen testes bor, amelynek kellő tartást adnak a Maasvallei Limburg altalajának jellegzetesen visszafogott savai.

Lecsengés: teljes aromavilágát tükröző illata gyakran egy kis édesgyökérrel párosul.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Pinot blanc

A borkategória fajtáinak az alábbiakban ismertetett jellemzői vannak:

Szín: tiszta, sárga színű.

Illat: gyümölcsillata érett körte- és enyhén érezhető fűszerbeütéssel párosul.

Íz: a Maasvallei Limburg kavicsos altalajától kapott mineralitás enyhe pezsgősséggel párosul.

Lecsengés: hosszan tartó hatás, ami zamatokkal teli lecsengéssel, a markánsan erős savak és a gyümölcsízek Maasvallei Limburgra jellemző harmóniájával párosul.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Pinot gris

A borkategória fajtáinak az alábbiakban ismertetett jellemzői vannak:

Szín: halványsárga; gyönyörű, finom gyöngyökből álló koronával.

Illat: tiszta; sárga körte, méz (olykor mandula) illatanyagával, illetve jól érezhetően enyhén füstös fűszerekkel, borssal és tűzkővel párosulva.

Íz és lecsengés: a Maasvallei Limburgra jellemző finom savak, illetve a mézbeütés tökéletes harmóniáját hosszú lecsengés követi.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Pinot noir

A borkategória fajtáinak az alábbiakban ismertetett jellemzői vannak:

Szín: fehér, rozé, illetve a vörös rubinvörös és gránátvörös közötti átmenete.

Illat: a borok intenzív, gyümölcsíze piros bogyósok, málna, kései meggy és vadszeder enyhe gyümölcsaromáival párosul.

Íz: bársonyosan selymes, érett tanninok, kiváló tartása, illetve Maasvallei Limburg jellegzetesen megnyilvánuló terroirja harmonikusan egészíti ki egymást. Üvegben akár 10 évig is érhet.

Lecsengés: igen erőteljes, hosszú lecsengés.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Rizling

A borkategória fajtáinak az alábbiakban ismertetett jellemzői vannak:

Szín: citromsárga, tiszta megjelenésű.

Illat: igen üde, a fehér húsú csonthéjasok (őszibarack) és az alma, olykor a zöld körte erőteljesen, valamint a citrusfélék enyhén érezhető illatanyagával párosul.

Íz: Maasvallei Limburg kavicsos talaja enyhe fűszeres beütés mellett füstös ásványos ízt kölcsönöz a bornak. Ha összeérik, áthatja a petróleum és a méz erőteljesen karakteres aromája.

Lecsengés: erőteljes, hosszú lecsengés.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Siegerrebe

A borkategória fajtáinak az alábbiakban ismertetett jellemzői vannak:

Szín: világossárga.

Illat: igen zamatos bor, köszönhetően az anyaszőlők, a madeleine angevine és a gewürztraminer jellemző minőségének, amelyet még jobban kiemel a tapasztalatok szerint más borvidéken nem annyira kiemelkedő, a Maasvallei Limburgban viszont meglévő fűszeresebb karakter és savtartalom.

Íz: a savak és az aromák jó összhangja.

Lecsengés: erőteljes zamat.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális teljes savtartalom 4,5 g/l, borkősavtartalomban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

Egyéb jellemző tulajdonságok

— Friss szőlő, részben erjedt szőlőmust vagy erjedésben lévő újbor esetén a térfogatszázalékban kifejezett természetes alkoholtartalmat kizárólag a termelő üzemében szacharóz, sűrített szőlőmust vagy finomított szőlősűrítmény hozzáadásával lehet növelni. A térfogatszázalékban kifejezett természetes összes alkoholtartalmat legfeljebb 2,5 %-kal lehet növelni.

— A must és az erjedésben lévő újbor esetében savtompítás történhet. Március 15. után (borkősavban kifejezve) legfeljebb 1 gramm/literig, azaz 13,3 milliekvivalens/liter felső határig történhet a bor savtompítása.

— Ha valamelyik jellemző nincs megadva, az alkalmazandó legkisebb és legnagyobb értékeket az 1308/2013/EU rendelet, illetve a 606/2009/EK rendelet, vagy adott esetben a nemzeti miniszteri rendeletek határozzák meg.

— Házasítás csak kivételes esetekben lehetséges.

5. Borkészítési eljárások

a) Alapvető borászati eljárások

Különleges borászati eljárás

Erjesztés rozsdamentes acél tartályokban és/vagy tölgyfa hordókban hűtő- és fűtőrendszerrel szabályozott hőmérsékleten.

b) Maximális hozamok

Acolon, auxerrois B, chardonnay B, gewürztraminer B, pinot blanc B, pinot gris G, rizling B és siegerrebe Rs.

75 hektoliter hektáronként

Acolon, auxerrois B, chardonnay B, gewürztraminer B, pinot blanc B, pinot gris B, rizling B és siegerrebe Rs.

10 750 kilogramm szőlő hektáronként

Dornfelder N

90 hektoliter hektáronként

Dornfelder N

12 850 kilogramm szőlő hektáronként

Pinot Noir N

60 hektoliter hektáronként

Pinot Noir N

8 600 kilogramm szőlő hektáronként

6. Körülhatárolt terület

A Maasvallei Limburg bor termelése számára meghatározott terület az A szőlőtermő övezetben található, amely földrajzilag Limburg tartomány egymást történelmi és földrajzi szempontból is összekötő belga és holland régiójában terül el a Maas két partján a fennsík közepén.

— A belga oldalon található települések, városok: Kinrooi, Maaseik, Dilsen-Stokkem, Maasmechelen és Lanaken.

— A holland oldalon: Stein, Sittard-Geleen, Echt-Susteren, Maasgouw, Roermond, Maasgouw és Leudal.

A meghatározott alapterület 155,09 km2.

7. Fontosabb borszőlőfajták

Auxerrois B

Acolon

Gewürztraminer B

Dornfelder N

Chardonnay B

Siegerrebe Rs

Rizling B

Pinot Noir N

Pinot gris G

Pinot blanc B

8. A kapcsolat(ok) leírása

Elhelyezkedés

Maasvallei Limburg területe a kavicsos Maas hordalékos síkságán helyezkedik el (azon a részen, amely lényegében a fizikai határt képezi Hollandia és Belgium között). Az altalaj vastag kavicsrétegből áll, amely a Jura és az Ardennek hegységből odakerült üledék. A kavicsréteg vastagsága 5 és 15 m között van. A kavicsot később vastag agyagréteg lepte el, amitől Maasvallei a gazdálkodók számára vonzó régióvá vált. Történelmileg és gazdaságilag a régió akkor fejlődött gyorsan, amikor a Maas még hajózható volt, mert olyan kereskedelmi központok kialakulását tette lehetővé, mint Roermond, Stokkem és Maaseik.

A meghatározott földrajzi terület jelentős szőlőfajtái

A mérsékelt éghajlaton jól termő szőlőfajták Maasvallei Limburgban is megtalálhatók: acolon, auxerrois B, chardonnay B, dornfelder N, gewürztraminer B, pinot blanc B, pinot gris G, pinot noir N, rizling B és siegerrebe Rs. Az ok-okozati összefüggést leíró következő részben foglaltak szerint a régióra jellemző agyagos és kavicsos altalaj a fajtaborok ízét is jellegzetesen meghatározza.

Ok-okozati összefüggés: történelmi

Borszőlőt már a kora középkorban is termesztettek a Maas menti apátságokban. A korai feljegyzések az apátság falai között zajló, szerény mértékű bortermelést említenek. Több helység neve is utal a szőlőültetvényekre (köztük „Wingerd”, azaz „szőlő”), ami szintén a terület bortermelő múltját idézi. A bor volt az egyik ok, amiért a thorni előkelő bencés apácazárda elnyerte először allódium, végül pedig főapátság státuszát. A bortermelés gazdag múltját jelzi számos helység neve is, például „wingerd”, „wingerdenplein” és így tovább. Érdemes megemlíteni a nyolcadik századból az aldeneiki „csodatévő bor” legendáját is.

A bor jelenlétére Maasvalleiben mindenhol találhatók utalások.

Ok-okozati összefüggés: geológiai/talajtani

A maasi kavics főleg mészkőt, kvarcot és tűzkövet tartalmaz. A különböző típusú kövek miatt igen gazdag ásványokban, ettől pedig a bor kiegyensúlyozott, jellegzetesen ásványos ízű és enyhén savas.

A kavicsréteget fedő homokos agyagtalajtól testesebb, mélyebb és gazdagabb a bor, és az ízei is változatosabbak. A kavicsos és köves alsó réteg pezsgősséget, mindenekelőtt pedig jellegzetesen ásványos ízű erős borokat eredményez. A borszőlő gyökerei mindig a kavicsréteg alá, egészen a talajvíz szintjéig lenőnek, ahol a borfajtáknak jellegzetes ízt kölcsönző legtöbb ásvány is található.

Ok-okozati összefüggés: Éghajlat

Maasvallei Limburg jellegzetes, lassan érlelő mikroklímájának köszönhető az alábbiakban ismertetett íz kialakulása. A hideg őszi éjszakákon a savak fokozatosan bomlanak le, ami azt jelenti, hogy a szőlők lassan érhetnek be, a régióra jellemző aromák pedig erősödhetnek. A kempeni fennsík megvédi a túlzott párosodástól a mögötte fekvő Maasvalleit, ami védett, ezért melegebb, szárazabb környezetet biztosít. A kavicsbányászat során létrejött tavak vize elősegíti a hőmérséklet szabályozását, és kiváló levegőzést biztosít. Ennek eredményeként gyorsabban szárad a lombozat, ami lehetővé teszi a szőlő cukor-, sav- és aromatartalmának kiegyensúlyozott alakulását.

Ok-okozati összefüggés: emberi tényezők

A korábban említettek szerint Maasvallei Limburgban évszázadok óta folyik a bortermelés. A múlt évszázad közepe óta tovább formálja a területet az emberi tevékenység, nevezetesen a kavicsbányászat, illetve a maasplasseni mesterséges tavak kialakítása. Ez az, ami végső soron megkülönbözteti a szóban forgó OEM borait az OFJ-től és más megjelölésektől. Oka a Mass folyó és a maasplasseni mesterséges tavak nagy víztükrétől keletkező hőpárna, amelynek hatására kevés esély van a tavaszi fagyokra, ősszel pedig biztosított a magasabb hőmérsékletet, ami rendkívül fontos a szőlőszemek minőségi, ellenőrzött érése szempontjából. Ez garantálja a borízek állandóságát, illetve lehetővé teszi a bor megkülönböztető paramétereinek, vagyis pH-értékének, valamint sav- és cukortartalmának kialakulását.

Ezek az emberi tevékenység által felerősített természetes jellemzők páratlanok Európában, ezért elengedhetetlenek a terület szűkebb meghatározása szempontjából.

9. További alapvető feltételek

Nincs említendő

A termékleíráshoz vezető link

https://www.rvo.nl/sites/default/files/Productdossier%20BOB%20Maasvallei.pdf

http://lv.vlaanderen.be/nl/landbouwbeleid/kwaliteitssystemen/beschermde-oorsprongsbenamingen-bob-en-beschermde-geografische